เรื่องร้องเรียน: 23 พฤศจิกายน 2565        เรื่อง ขอความอนุเคราะห์ตัดกิ่งไม้ที่ลานกีฬาหมู่บ้านร่มรื่น ที่ยื่นรุกล้ำปกคลุมถนนร่มรื่นซอย.1    เรียน  ท่านผู้ว่าฯกรุงเทพมหานคร,เพื่อนท่านชัชชาติ ,ท่าน ส.ก.ณภัค เพ็งสุข,ท่านผู้อำนวยการเขตลาดพร้าว และท่านผู้ที่เกี่ยวข้อง     เนื่องด้วยต้นไม้ในลานกีฬาหมู่บ้านร่มรื่นฝั่งติดถนนร่มรื่นซอย.1ประมาณ 4-5 ต้น ได้แผ่กิ่งก้านขนาดใหญ่ รุกล้ำ ปกคลุมโน้มลงไปยังฝั่งถนนร่มรื่นซอย.1 ทำให้กิ่งไม้ครูดถูกับหลังคารถขยะของสำนักงานเขตลาดพร้าว หรือรถยนต์หลังคาสูงที่ขับสัญจรผ่านไปมา   มีผลต่อทัศนวิสัยของผู้ขับขี่ใช้ถนน ตลอดทั้งกิ่งไม้อาจหักโค่นลงเนื่องจากการครูดถูกับหลังคารถหรือพายุฝนฟ้าคะนอง ดังภาพและตำแหน่งที่ส่งมาพร้อมนี้     เพื่อป้องกันความสูญเสียอันอาจเกิดขึ้นต่อพี่น้องประชาชนจากเหตุดังกล่าว หมู่บ้านร่มรื่น จึงขอความกรุณาท่านได้โปรด อนุเคราะห์และมีคำสั่งให้ผู้ที่เกี่ยวข้องทำการตัดกิ่งไม้ดังดล่าว ออกจากถนน ดังเรียนมาข้างต้นด้วย   หวังเป็นอย่างยิ่งว่า ท่านจะได้อนุเคราะห์หมู่บ้านร่มรื่น ดังเช่นทุกครั้งที่ได้ร้องขอต่อท่าน             ขอขอบพระคุณเป็นอย่างสูง มา ณ โอกาสนี้          หมู่บ้านร่มรื่น
การดำเนินการของเจ้าหน้าที่: เจ้าหน้าที่ได้เข้าดำเนินการตัดแตงเสร็จเรียบร้อยครับ
ความเห็นของผู้แจ้ง: ขอบพระคุณที่อนุเคราะห์ดำเนินการให้พี่น้องประชาชนร่มรื่นครับสำเร็จด้วยดีอบอุ่นใจครับผม
พื้นที่: แขวงลาดพร้าว เขตลาดพร้าว กรุงเทพมหานคร